Document ID: 31987R0139

*****
ΚΑΝΟΝΙΣΜΟΣ (ΕΟΚ) αριθ. 139/87 ΤΗΣ ΕΠΙΤΡΟΠΗΣ
της 19ης Ιανουαρίου 1987
για επείγουσα ενέργεια σχετικά με τη χορήγηση βοείου κρέατος υπέρ των απόρων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουλίου 1968 περί οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 7 παράγραφος 3,
Εκτιμώντας:
ότι η μεγάλη πτώση των θερμοκρασιών στην Ευρώπη είχε σοβαρές επιπτώσεις για τους απόρους· ότι θα πρέπει να χρησιμοποιήσουμε επειγόντως τους κοινοτικούς πόρους προκειμένου να τους ενισχύσουμε μέσω των ανεγνωρισμένων ως φιλανθρωπικών οργανώσεων σε κάθε κράτος μέλος·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι οργανισμοί παρεμβάσεως διαθέτουν για αγαθοεργούς σκοπούς ή θετουν στη διάθεση των φιλανθρωπικών οργανώσεων στις οποίες έχει αναγνωρισθεί η ιδιότητα αυτή από τον κράτος μέλος στο έδαφος του οποίου ευρίσκεται βόειο κρέας για δωρεάν χορήγηση σ' αυτό το κράτος μέλος στους απόρους με τη μορφή παρασκευασμένων γευμάτων.
Το κρέας που αναφέρεται στο προηγούμενο εδάφιο αποτελεί αντικείμενο των μέτρων που προβλέπονται στο άρθρο 6 του κανονισμού (ΕΟΚ) αριθ. 805/68 και έχει εισέλθει στα αποθέματα κατά το έτος 1986.
Άρθρο 2
Τα κράτη μέλη καθορίζουν τα μέτρα που πρέπει να ληφθούν για την εφαρμογή του άρθρου 1, μεταξύ των οποίων τα μέτρα ελέγχου που θεωρούν ως τα καταλληλότερα.
Άρθρο 3
Τα κράτη μέλη ανακοινώνουν στην Επιτροπή κάθε εβδομάδα για την προηγούμενη εβδομάδα τις ποσότητες που βγήκαν από τα αποθέματα βάσει του παρόντος κανονισμού.
Άρθρο 4
Ο κανονισμός (ΕΟΚ) αριθ. 1687/76 της Επιτροπής (3) τροποποιείται ως εξής:
Στο παράρτημα, στο μέρος ΙΙ «Προϊόντα που έχουν διαφορετική χρησιμοποίηση ή/και προορισμό από εκείνους που αναφέρονται στο μέρος Ι» προστίθεται το ακόλουθο σημείο 39 και η εξής υποσημείωση:
«39. Κανονισμός (ΕΟΚ) αριθ. 140/87 της Επιτροπής της 19ης Ιανουαρίου 1987 για επείγουσα ενέργεια σχετικά με τη χορήγηση βοείου κρέατος υπέρ των απόρων (39):
- Θέση 104:
- destinados a las personas mas desfavorecidas - Reglamento (CEE) no 140/87
- til de socialt daarligst stillede - forordning (EOEF) nr. 140/87
- bestimmt fuer stark benachteiligte Personen - Verordnung (EWG) Nr. 140/87
- προοριζόμενο για απόρους - κανονισμός (ΕΟΚ) αριθ. 140/87
- for distribution to the most deprived persons - Regulation (EEC) No 140/87
- destines aux personnes les plus demunies - reglement (CEE) no 140/87
- destinate al piu indigenti - regolamento (CEE) n. 140/87
- bestemd voor hulpbehoevenden - Verordening (EEG) nr. 140/87
- destinados as pessoas mais desfavorecidas - Regulamento (CEE) n o 140/87.
(39) ΕΕ αριθ. L 17 της 20. 1. 1987, σ. 19.»
Άρθρο 5
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται έως τις 31 Μαρτίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Ιανουαρίου 1987.

Labels: 17
5